እንግሊዝ  ፌስቡክና ጎግል የዘረኝነትና የጥላቻ ለማስወገድ  መሥራት እንደሚገባቸው ገለጸች
እንግሊዝ ፌስቡክና ጎግል የዘረኝነትና ጥላቻ ንግግሮችንና ሰበካዎችን ለማስወገድ መሥራት  እንዳለባቸው  ገለጸች ።እንግሊዝ በአገር ውስጥ የፖለቲካና ማህበራዊ ጉዳዮች ላይ የማህበራዊ ሚዲያዎች የሚያሳርፉትን  አሉታዊ ጫና ለመቀነስ የፋስቡክና ጎግል እንዲሠሩና ፣  ችግርም  ከተፈጠረ   ተጠያቂ  የሚሆኑበት  አሠራርም መዘርጋት እንዳለበት በመናገር ላይ ትገኛለች ።በተለያዩ ሃገራት በተከሰቱ ብጥብጥ፣ ሁከትና የእርስ በርስ ጦርነቶች የማህበራዊ ሚዲያዎች አሉታዊ  ተፅዕኖ ተጠቃሽ መሆኑ የሚታወቅ ሲሆን ሃገራት በማህበራዊ ሚዲያዎች በመጡ የዘረኝነት ፣የጥላቻና ሌሎች አደገኛ አስተሳሰቦች ሰብዓዊ እና ቁሳዊ ቀውስ እየደረሰ ይገኛል ፡፡በፌስቡክ፣ ትዊተር፣ እና ጎግል በኩል የሚሠራጩ የተለያዩ ምንጭ ያላቸው መረጃዎች ለክስ እንደሚዳርጉ ዘረኝነትን የሚሰብኩ እና የጥላቻ ንግግሮች መወገድ እንዳለባቸው ብሪታንያ  አጥብቃ በመከከራከር ላይ ናት፡፡አንድ የፓርላማ ኮሚቴ ሪፖርት እንደሚያሳየው የማህበራዊ ሚዲያ ድርጅቶች የራሳቸውን ትርፍ በማሳደግ የተወጠሩ እንጅ በተጠቃሚው የህብረተሰብ ክፍል ውስጥ መረጃዎቹ ስለሚያመጡት አሉታዊ ተጽዕኖ ግን  አይጨነቁም  ብሏል ፡፡በመሆኑም ኩባንያዎቹ የሚያሰራጯቸው የዘረኝነትና የጥላቻ መረጃዎች በህግ ተጠያቂ እንደሚያደርጋቸው በማወቅ በፍጥነት ለመሻሻል የማይሞክሩ ከሆነ ትርጉም ያለው ቅጣት  ሊጣልባቸው ይገባል ይላል፡፡የእንግሊዝ የሃገር ውስጥ ጉዳይ ኮሚቴ ባቀረበው ሪፖርት ትልልቅና ሃብታም የሚባሉት የማህበራዊ ሚዲያ ኩባንያዎች እስካሁን እጅግ በሚያሳፍር ሁኔታ አደገኛ ይዘት ያላቸውን መረጃዎች ለማስወገድ ምንም  ድፍረት  አላሳዩም ፡፡ ይልቁንም እርምጃ እንዳይወሰድ ወደ መከላከሉ ያመዝናሉ፡፡ከቅርብ ጊዜ ወዲህ ግን  እርምጃ ለመውሰድ መዘጋጀታቸውን የማህበራዊ ሚዲያ ኩባንያዎች ባለቤቶች በመናገር ላይ ናቸው፡፡ ለአብነት ፌስ ቡክ በዚህ የዘረኝነትና የጥላቻ መልዕክት ያላቸው  መረጃዎች  እንዳይሠራጩ  በመከላከሉ ተግባር ውስጥ መግባቱን አሳውቋል፡፡ አደገኛ የተባሉ መረጃዎችንም ከገፁ የመሠረዝ ስራ በመስራት ላይ ይገኛል፡፡የቀረበው ሪፖርቱ እንደሚያሳየው ማህበራዊ ኩባንያዎች ኃላፊነት ተሰምቷቸው ልጆችን ለወሲባዊ ጥቃት የሚያነሳሱ ፣ለሽብር ጥቃት የምልመላ ተግባራትን የሚፈጽሙትን  መከላከልና መቀነስ እንዲችሉ ትዕዛዝ አዘል መልዕክት ያስተላለፈ ነው፡፡  የማህበራዊ መገናኛ አውታሮች ዓለምን እንደ አንድ መንደር በማደረግ ጠቃሚ መረጃዎችን ለማግኘት ሥልጣኔን ለመጋራት ሚናቸው ቀላል አይደለም፡፡ 